jkorsvik/nowiki_second_scrape_merged huggingface dataset:
Philomidinae

Philomidinae er en gruppe som hører til blant parasittvepsene og er en underfamilie i ordenen vepser. 


== Utseende ==
Små, kraftige snylteveps med mer eller mindre utpreget metallisk glans. Thorax er høyt hvelvet. Kroppen har kraftig skulpturering. Antennene er nokså korte og kan være kamformede.


== Levevis ==
De artene der biologien er kjent snylter på solitære bier i familien Halictidae.


== Utbredelse ==
Gruppen har sin hovedutbredelse i Afrika, men forekommer også i det sørligste Europa.


== Systematisk inndeling / europeiske slekter ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Chalcidoidea
familien Perilampidae
underfamilien Philomidinae – 11 arter i 2 slekter
slekten Aperilampus Walker, 1871 - Afrika
Aperilampus brevicornis (Risbec,1951)
Aperilampus discolor (Walker,1862)
Aperilampus varians  Strand,1911
Aperilampus spp. - to ubeskrevne arter fra Afrika
slekten Philomides Haliday, 1862
Philomides abercornensis Risbec,1958
Philomides aethiopicus  Masi,1939
Philomides flavicollis Cameron, 1905 - bare registrert fra Gibraltar i Europa
Philomides gigantea  (Risbec,1951)
Philomides metallicus  Risbec,1958
Philomides paphius Haliday, 1862 - Sør-Europa


== Kilder ==
van Noort, Simon (uten dato) WaspWeb - Philomidine wasps of Africa and Madagascar. [1]
Natural History Museum, Universal Chalcidoidea Database [2]
Fauna Europaea, utbredelsesdatabase over europeiske dyr: [3]


== Eksterne lenker ==
(en) Philomidinae hos Fauna Europaea 
Philomidinae – detaljert informasjon på Wikispecies
Thoors Øye

Thoors Øye (orig: Thoors öga) er en svensk reisedokumentarserie i åtte deler som ble sendt på SVT i 1998. Reiseskildringene var av den svenske reporteren Kajsa Thoor som hadde vært på reise rundt i verden og møtt ulike fenomener og uvanlige mennesker.Den gikk på NRK2 i 1998.


== Referanser ==
Datomerking

Datomerking innebærer at det på ulike forbruksvarer angis en holdbarhetsdato som forteller hvor lenge produktenes normale kvalitet kan forventes å vare, forutsatt at de oppbevares riktig. Eksempler på varer med datomerking er matvarer, legemidler og hygieneartikler.
Dersom matvarer er merket med «best før», skal varen ha god kvalitet frem til den påstemplede datoen, men kan også brukes etter denne datoen. Er varen merket med «siste forbruksdag», er det ikke sikkert at det er trygt å bruke den etter den angitte datoen.
Datomerking brukes også på noen andre varer med begrenset holdbarhet, som dekk til kjøretøyer, lim osv.


== Eksterne lenker ==
(en) Shelf life – kategori av bilder, video eller lyd på Commons
Holdbarhetsmerking på matvarer - Mattilsynet
Merking - Trygg mat
Barrio Montserrat

Montserrat er en bydel i den argentinske hovedstaden Buenos Aires.
Bydelen hadde 39 914 innbyggere i 2010. I området finnes flere av byens viktige bygninger som El Cabildo og Casa Rosada. Avenyen Avenida de Mayo går gjennom bydelen, fra torget Plaza de Mayo (Maitorget) til Plaza de los Dos Congresos (Kongresstorget).


== Galleri ==

		
		
		
		
		
		
		
		
		
		
		
		
		
		


== Referanser ==


== Eksterne lenker ==
Kart over Monserrat (spansk)
"The Illuminated Block"  (spansk)
The Casa Rosada  (spansk)
Offisielt nettsted for byen  (spansk)
Avenida de Mayo  (spansk)
Nahuel Huapi

Nahuel Huapi (spansk: Lago Nahuel Huapí) er en innsjø i provinsene Río Negro og Neuquén i Patagonia i Argentina. Den er en fjordsjø hvor innsjøbassenget består av flere U-daler gravd ut av isbreer langs forkastninger og dalfører fra miocen. Innsjøen ligger i Nahuel Huapi nasjonalpark. Den har et areal på 530 km² og ligger 770 meter over havet.
I 2011 hadde vulkanen Puyehue i Chile et utbrudd som dekket store deler av innsjøen i vulkansk aske.Den største byen ved sjøen er San Carlos de Bariloche i sør. I nord ligger den mindre byen Villa La Angostura.


== Referanser ==
Parabola GNU/Linux-libre

Parabola GNU/Linux-libre er en Linux-distribusjon som bare benytter fri og åpen programvare, og som er basert på Arch Linux. Den benytter GNU operativsystem-verktøy og Linux-libre kjernen i stedet for den generiske Linux-kjernen. Distribusjonen fokuserer på enkelhet, involvering av brukernettverk og bruken av de nyeste frie programvarepakker.  Parabola GNU/Linux-libre er listet av Free Software Foundation som et fullstendig fritt operativsystem.
Parabola GNU/Linux-libre benytter en rullende versjonsmodell, slik at regelmessig oppdatering av systemet er det eneste som er nødvendig for å få den siste programvare.
De støttede arkitekturer er i686 og x86-64.
Første versjon ble lansert den 26. oktober 2009. Siste versjon er fra 2015.08.01.


== Eksterne lenker ==
(en) Offisielt nettsted 
(en) Parabola GNU/Linux-libre – kategori av bilder, video eller lyd på Commons
Johan Bugge

Johan Bugge (født 1991) er en norsk motbakkeløper. Han representerer Eidsvåg IL, og vant EM i fjelløp 2015 i Portugal. 


== Idrettskarriere ==
2015 ble et gjennombruddsår for Bugge. Han vant NM i motbakkeløp 2015, som var Skuggenatten Opp i Treungen, og i juli vant han EM i fjelløp 2015, som ble arrangert i Porto Moniz på Madeira i Portugal. Han vant bl.a. Fanaråken Opp, Mefjellet Opp, Hovlandsnuten Opp, Stornebbet Opp og Fløyen Opp, og vant til sammen 13 av 15 løp han deltok i fram til oktober. I norgescupen i motbakkeløp 2015 kom han på 3.-plass med 300 poeng.


== Referanser ==
Kammersanger

Kammersanger eller Kongelig kammersanger er en ærestittel som har blitt tildelt framragende operasangere, eller andre sangere, i flere europeiske land.I Danmark har ærestittelen kongelig kammersanger blitt tildelt av den danske regenten til rundt 50 danske operasangere siden 1700-tallet. Også enkelte utenlandske sangere, som har hatt sitt virke i Danmark, har også blitt tildelt tittelen kongelig kammersanger. Den første utlending som ble utnevnt til kongelig kammersanger var italieneren Giuseppe Siboni, som i 1819 fikk dansk statsborgerskap og ble direktør for Det Kongelige Teaters sangskole. I Danmark bærer de nålevende sangerne Stig Fogh Andersen og Tina Kiberg tittelen Kongelige kammersanger.I Sverige er den tilsvarende tittelen Hovsångare.


== Referanser ==
Grecco

Grecco er en by i Río Negro-departementet i det vestlige Uruguay.Ruta 20 forbinder Grecco med Sarandí de Navarro og Tacuarembó-departementet. 


== Historie ==
Byen ble grunnlagt i 1930 av Natalio og Giovanni Grecco.


== Befolkning ==
Grecco har 598 innbyggere (Beregning 2011)

Kilde:


== Referanser ==


== Eksterne lenker ==
Kart over Grecco (INE) (spansk)
Helge Nissen

Helge Nissen (født 5. september 1871 i Rydhave ved Holstebro, død 5. oktober 1926 i København) var en dansk operasanger (baryton), bror til Niels Frederik Nissen.
Han debuteret i 1897 på Det kongelige Teater som Mefisto i Charles Gounods Faust. I sin tid var han den førende baryton i roller som Hans Sachs i Mestersangerne fra Nürnberg, Wotan i Nibelungenringen og Kaspar i Der Freischütz. Ved uroppførelsen av Carl Nielsens Maskarade i 1906 sang han partiet som Henrik. Han ble utnevnt til kongelig kammersanger i 1909. Fra 1912 var han operainstruktør og leder av Det kgl. Teaters operaskole. 
Nissen spilte i årene 1908–14 inn omkring 70 grammofonplader, bl.a. Perlefiskerduetten sammen med Vilhelm Herold.


== Referanser ==


== Eksterne lenker ==
(en) Helge Nissen på Internet Movie Database 
(da) Helge Nissen på Filmdatabasen 
(da) Helge Nissen på danskefilm.dk 
(da) Helge Nissen på danskfilmogtv.dk 
(en) Helge Nissen hos The Movie Database 
(en) Helge Nissen på Discogs 
(en) Helge Nissen på MusicBrainz 
(en) Helge Nissen på MusicBrainz 
(en) Helge Nissen på AllMusic
Puerto Madero

Puerto Madero er et distrikt i det sentrale Buenos Aires (Argentinas hovedstad) med restauranter, kontorbygg og bolighus. Det meste i bydelen har blitt oppført omkring gamle, renovert havnemagasiner og satsingen var et eiendomsprosjekt i flere etapper. De første etappene ble klar i begynnelsen av 1990-årene. Rundt 2010, etter 20 år utvikling, nærmet fornyingen av Puerto Maderos havneområde seg sluttfasen.Utenfor bydelen ligger grøntområdet Reserva Ecòlogica like ved elven Río de la Plata.


== Museer og kunstgallerier ==
I nabolaget er det flere museer og kunstgallerier, blant dem er Colección de Arte Lacroze de Fortabat, Faena Arts Center, De la Cárcova Museum, ARA «Presidente Sarmiento» og ARA «Uruguay».


== Galleri ==

		
		
		
		
		
		
		


== Referanser ==


== Eksterne lenker ==
Offisielt nettsted 
(en) Puerto Madero, Buenos Aires – kategori av bilder, video eller lyd på Commons 
Puerto Maderos offisielle nettsted
Puerto Maderos uoffisielle turist og underholdningsguide (spansk)
www.youtube.com Puerto Madero video
Fotografisk dokumentasjon og panorama Arkivert 3. oktober 2015 hos Wayback Machine.
CEDREN

CEDREN (Senter for miljødesign av fornybar energi) er et tverrfaglig forskningssenter for miljødesign av fornybar energi. CEDREN arbeider i skjæringspunktet mellom miljø, teknologi og samfunn, innen vannkraft, vindkraft, utbygging av kraftledninger og energi- og miljøpolitikk. Hovedforskningspartnerne er SINTEF Energi, Norsk institutt for naturforskning (NINA) og Norges teknisk-naturvitenskapelige universitet (NTNU).
Senteret er finansiert av Forskningsrådet og flere energiselskaper, og er ett av åtte forskningssentre for miljøvennlig energi (FME).


== Referanser ==


== Eksterne lenker ==
CEDRENs nettside
NINAs nettside
Jernbanestrekningen Salta–Antofagasta

Jernbanestrekningen Salta–Antofagasta, også kalt Huaytiquina, forbinder den argentinske byen Salta i provinsen Salta med Antofagasta ved Stillehavet i Chiles nordregion. På en delstrekning kjører Tren a las Nubes (også skrevet Tren de las Nubes).


== Strekning ==

Jernbanestrekningen er bygd med meterspor. Den argentinske delstrekningen er rundt 571 km lang og krysser grensen til Chile ved Socompa (3 858 moh.). Den chileniske delstrekningen er omtrent 330 km lang. Det offisielle navnet for den argentinske strekningen mellom Güemes, Salta og Socompa er Ramal C-14.
Jernbaneforbindelsen ble planlagt og bygd av den amerikanske ingeniøren Ricardo Fontaine Maury. I det avsnittet som kjøres av Tren a las Nubes har strekningen  29 bruer, 21 tunneler, 13 viadukter, 2 vendesløyfer og to vendespor. Det ligger 21 stasjoner langs strekningen.
På argentinsk side fører strekningen gjennom flere saltørkener, som Salar de Caucharí, Salar Pocitos, og Salar de Arizaro. De chilenske saltørknene tilhører Atacamaørkenen. På chilensk side går toget gjennom Salar Punta Negra. I Antofagasta går en fortsettelsesstrekning til Iquique, den ble først og fremst anlagt for transport av Salpeter. Det eneste avsnittet med turistisk persontrafikk er delstykket mellom Salta og San Antonio de los Cobres.


== Drift ==
Frem til 1981 kjørte det et persontog med sove- og sittevogner mellom Salta og Antofagasta en gang i uka. Det ble noen ganger kale Tren Internacional, men det hadde ikke noe offisielt navn. Deretter ble det bare et ukentlig godstog igjen, det kunne ta med passasjerer mellom Salta und Socompa, det ble driftet av Division General Belgrano i Ferrocarriles Argentinos til til 10. mars 1993, da selskapet hadde blitt nedlagt. Deretter overtok provinsen Salta toget for noen år sammen med kommunene langs strekningen. I dag kjører et gasstransporttog fra Argentina til Chile.


== Tren a las Nubes ==

Turisttoget tren a las nubes begynner og slutter i byen Salta nord i Argentina, i General Belgrano stasjon. Gjennomsnittshastigheten er omtrent 35 km/h. Salta ligger 1187 moh. Toget kjører over en strekning på 217 km (frem og tilbake 434 km). Høyeste punkt er sporet over Viaducto La Polvorilla, 4188 moh. Viadukten har en lengde på 224 m og en høyde på 63,4 m. Rundt 1600 tonn stål var nødvendig for bygget. Herfra går toget nedover til San Antonio de los Cobres på 3774 moh., etter en kort pause fortsetter reisen tilbake.


== Referanser ==


== Eksterne lenker ==
(en) Ferrocarril Salta-Antofagasta – kategori av bilder, video eller lyd på Commons 
Tren a las nubes
Die Zeit, 19. März 2009, Karen Naundorf, Bis der Atem stockt
Spiegel, 10. März 2009, Markus Leiter, Märchenland der Inkas
Lena Søeborg

Lena Søeborg (født 3. april 1965) er en dansk billedkunstner. Hun har særlig arbeidet med skulpturer og installasjoner.
Lena Søeborg vokste opp utenfor København. Hun har kunstutdannelse fra på Det Jyske Kunstakademi i Århus der hun gikk 1988–1993.  Fra 2007 har hun vært bosatt i Norge.


== Eksterne lenker ==
CV i BKF (Billedkunstnernes Forbund) Arkivert 2. oktober 2015 hos Wayback Machine.
Eotriceratops

Eotriceratops var en planteetende dinosaur som levde på slutten av krittiden. Den ble formelt beskrevet i 2007 på bakgrunn av ett enkelt funn i Alberta, Canada.


== Eksterne lenker ==
(en) Eotriceratops i Encyclopedia of Life 
(en) Eotriceratops i Global Biodiversity Information Facility 
(en) Eotriceratops hos Fossilworks 
(en) Kategori:Eotriceratops – bilder, video eller lyd på Wikimedia Commons 
Eotriceratops – detaljert informasjon på Wikispecies
Firfletting

Firfletting eller frynsefletting er en håndarbeidsteknikk hvor tråder flettes til mønsterborder. Navnet firfletting viser til hvordan teknikken utføres med fire tråder av gangen, mens frynsefletting henviser til hvordan det er en teknikk som ofte blir gjort med de løse renningstrådene på et vevd tøystykke.


== Utføring ==
Firfletting gjøres med fire tråder av gangen, med to tråder i hver hånd. Det kan enten gjøres med løse renningstråder som et avslutning på et vevd tøystykke eller med løse tråder. Firfletting har de de fire underteknikkene grunnbinding, store kryss, små kryss og veier. Teknikken er beslektet med kniplinger.


== Historikk ==

Teknikken har vært kjent i Skandinavia siden vikingtiden, og heter fransflätning på svensk og trendfletning på dansk. Teknikken har tradisjonelt vært gjort med frynsekantene på finere tekstiler som lin og bomull.


== Julehandkle ==
I Midt-Telemark og i Valdres kan man fortsatt finne spor av tradisjonen med å pynte til jul med et julehandkle, som er et hvitt stykke brodert eller umønstret tøy som gjerne er avsluttet med firfletting.


== Referanser ==


== Eksterne lenker ==
Film om firfletting på Digitalt fortalt
Thomas Nilsen

Thomas Nilsen (født 29. august 1968) i Mo i Rana er redaktør for nettidsskriftet The Independent Barents Observer . 
Nilsen har markert seg som en frittalende journalist og redaktør om forholdet mellom norske og russiske myndigheter. Nilsen ble nektet innreise til Russland i mars 2017, og ble erklært uønsket i landet i fem år. Nilsen er den første norske journalisten som er ført opp på russiske myndigheters sanksjonsliste, etter at Norge sluttet seg til EUs sanksjoner mot Russland i 2014.
Nilsen har tidligere vært redaktør og informasjonsleder for Barentssekretariatet i perioden 2003–2009. Fra 2009 til 2015 var han redaktør for Barentssekretariatets nyhetstjeneste  BarentsObserver. Før 2003 arbeidet Nilsen 12 år i Miljøstiftelsen Bellona. Nilsen har sin utdanning fra Norges teknisk-naturvitenskapelige universitet (NTNU).


== BarentsObserver-saken ==
Thomas Nilsen ble 28. september 2015 avskjediget som redaktør for daværende BarentsObserver av styreleder Stig Olsen i Barentssekretariatet. Begrunnelsen ble oppgitt å være illojalitet mot arbeidsgiver og for å ha skjøttet stillingen sin som redaktør dårlig. Oppsigelsen kom etter lengre tids uenighet mellom redaktør Nilsen, BarentsObserver-redaksjonen og styret for Barentssekretariatet om redaksjonens rolle og status i forhold til Redaktørplakaten og framtidig organisering av tidsskriftet.
Konflikten mellom Nilsen og styret startet for alvor da han i 2014 skrev en svært kritisk kommentar om Vladimir Putins Russland og hvordan dette påvirket Barentssamarbeidet. Russiske myndigheter reagerte sterkt på kommentaren. Dette førte til en intern utredning og debatt i Barentssekretariatet og BarentsObserver om å underlegge tidsskriftet Redaktørplakaten.
Styret og representantskapet i Barentssekretariatet besluttet 29. september 2015 at BarentsObserver bør redigeres og redaksjonelt organiseres i tråd med prinsippene i redaktørplakaten.Thomas Nilsen varslet søksmål mot Barentssekretariatet og ble bistått av Norsk Journalistlag.Oppsigelsessaken vakte stor oppmerksomhet i norsk presse.Nilsen etablerte den nye The Independent Barents Observer høsten 2015, sammen med journalister fra daværende Barentssekretariatet. 
Opprinnelige BarentsObserver i Barentssekretariatets regi, er nedlagt.


== Referanser ==
Viral hemoragisk feber

En viral hemoragisk feber (eller viral bløderfeber, også ofte bare kalt hemoragisk feber eller bløderfeber) er en virusinfeksjon som gir feber og blødningstendens, og kan forårsakes av fem distinkte familier av RNA-virus. Sykdomsforløpet og alvorlighetsgraden varierer avhengig av hva slags virus det er som gir opphav til sykdommen, fra de som oftest relativt milde symptomene man får ved musepest, til alvorlig og livstruende sykdom ved f.eks. ebola.


== Årsaker ==
De virale hemoragiske feberne forårakes av ulike virus innenfor minst fem distinkte RNA-virusfamilier:
Arenaviridae (f.eks. Lassafeber og søramerikanske hemoragiske febersykdommene).
Bunyaviridae (f.eks. Rift Valley-feber, hemoragisk krimfeber og ulike hantavirusinfeksjoner som f.eks. musepest).
Filoviridae (f.eks. ebolavirussykdom, marburgvirussykdom).
Flaviviridae (f.eks. dengue hemoragisk feber, gulfeber, med fler).
Rhabdoviridae (Bas-Congovirussykdom).


== Smittekilde og smittemåte ==
Felles for de fleste variantene av viral hemoragisk feber er at de er såkalte zoonoser, sykdommer som kan overføres fra dyr til mennesker. Smittereservoarene kan være ulike pattedyr inkludert gnagere, aper eller flaggermus, men noen smittes også via insekter som mygg og flått. For noen av virusene, f.eks. ebolavirus, er smittemåten og smittereservoaret fortsatt ukjent. Noen av sykdommene kan også smitte fra menneske til menneske og kan gi opphav til større sykdomsutbrudd eller epidemier.


== Epidemiologi ==
I Norge er alle former for hemoragisk feber meldepliktige sykdommer i Meldingssystem for smittsomme sykdommer (MSIS), men man har valgt å skille musepest (nephropathia epidemica) fra andre og ofte mer alvorlige former for viral hemoragisk feber i statistikksystemet, ettersom musepest er en endemisk sykdom i Nord-Europa, med en vanlig årlig insidens mellom 10–80 i Norge. Gulfeber og denguefeber (med eller uten hemoragisk komponent) rapporteres også separat. Av andre virale hemoragiske febersykdommer er det kun påvist ett tilfelle, en norsk lege som ble smittet av ebola gjennom sitt arbeid for Leger Uten Grenser i Sierra Leone i 2014.


== Referanser ==
Egersund elektrisitetsverk

Egersund elektrisitetsverk var første elektrisitetsverk i Rogaland. Det ble offisielt åpnet 25. november 1905, samme dag som Kong Haakon VII steg i land i Oslo.
Handelsmann og skipsreder Theodor Nordaas fra Egersund var én av få nordmenn som besøkte verdensutstillingen i Paris i 1889. Utstillingen for elektrisk belysning gjorde et sterkt inntrykk på ham. I årene som fulgte kunne han ikke legge fra seg tanken om at hans hjemby Egersund burde få del i dette moderne mirakel. 
I oktober 1898 søkte Nordaas formannskapet i Egersund om konsesjon på "Anlæg af et Elektrisitetsværk for Byen, til Belysning og Kraft for Smaaindustrien". Det ble foreslått å bygge et kraftverk i Øgreidfossen, ca. 5 km utenfor Egersund. Her hadde Nordaas og to andre egersundere kjøpt fallrettighetene.


== Konsesjonsbetingelser for privat elektrisitetsverk ble vedtatt 1902 ==
Søknaden om konsesjon utløste en lang og heftig prinsipiell debatt over flere år i kommunale organer: Skulle byen gi konsesjon til private eiere eller skulle elektrisitetsverket være kommunalt? Kommunalt selvstyre og kommunal forretningsdrift var to sider av samme sak, mente mange, særlig de som regnet seg til partiet Venstre. Kommunen burde selv bygge elektrisitetsverk. Etter nesten fire år, i mars 1902, vedtok formannskapet konsesjonsbetingelsene for et privat anlegg. Men entusiasmen for elektrisitetsverket kjølnet noe etter at det ble kjent at Flekkefjords elektrisitetsverk, som kom i drift i 1901 og var kostnadsberegnet til 140.000 kroner, ble nesten 100.000 kroner dyrere enn kalkulert. 


== Privat konsesjon tildelt Theordor Nordaas i 1903 ==
Først i slutten av 1903 bestemte bystyret at den private konsesjonen skulle tildeles Theodor Nordaas og hans samarbeidspartnere. Det ble tegnet kontrakt med Norsk Elektrisk Aktiebolag om levering av elektrisk utstyr og med Myrens Verksted om levering av turbiner og rørledninger. Kraftverket skulle ha en kapasitet på 375 hk, og før elektrisitetsverket kom i drift hadde Egersunds Fayancefabrik tegnet abonnement på 100 hk. 


== Elektrisitetsverket offisielt åpnet 25. november 1905 ==
Rogalands første elektrisitetsverk ble offisielt åpnet i Egersund den 25. november 1905. Dette var samme dag som Norges nye konge, Kong Haakon VII, steg i land i Kristiania. I Egersund ble dagen feiret som selveste 17. mai med flagg og barnetog. Klokken tolv dundret kongesalutten, og om kvelden var det borgermiddag med dans på Ellingsens Hotell. "Folkeskolen, hvor alle Blus var tændt, straalede i et Lyshav, og tog sig særdeles vakker du,” skrev Dalernes Tidende. ”Ligeledes var herr Nordaas' Hus, Apotheket og Grand Hotel prægtigt oplyst. Forresten tog det sig vakkert ud ogsaa i Butikerne."
Bandy under Asiatiske vinterleker 2011

Bandy under Asiatiske vinterleker 2011. Bandy var en av flere sporter under de sjuende Asiatiske vinterleker som ble arrangert i Almaty og Astana i Kasakhstan. Det var første gangen bandy var med på programmet i de asiatiske vinterleker. Det var tre herrelag som deltok i bandyturneringene ble avviklet i perioden 2. til 6. februar 2011. Det ble først spilt en enkeltserie der lagene møttes en gang og siden møttes de to beste lagen i en finale. Kasakhstan vant begge kampene i gruppespillet, 21-0 over Kirgisistan og 17-0 over Mongolia. Finalen mellom Kasakhstan og Mongolia endte 16-2.


== Medaljer ==


== Eksterne lenker ==
Official website
Liste over ordførere i Klinga

Liste over ordførere i Klinga. Klinga ble utskilt fra Namsos i 1891 og innlemmet på nytt i 1964.


== Referanser ==
Sven Jøran Michelsen

Sven Jøran Michelsen (født 18. mars 1955 i Drammen) er en norsk musiker. Han er både utøvende musiker og komponist innenfor gospel, soul, jazz og musikk for teater.
Han har også økonomisk utdannelse og driver Norsk Lydstudio AS i Mjøndalen.
Han har lang erfaring som sanger og pianist og har deltatt på en rekke innspillinger, konserter og radio- og TV-programmer både i Norge og utlandet. 
I en årrekke har han vært engasjert i arbeid innen norsk kor-virksomhet hvor det musikalske uttrykket først og fremst har vært inspirert av amerikansk gospeltradisjon. 
Blant annet var han pianist i det etterspurte ungdomskoret TVERS fra Hamar på 70-tallet. 
Han har også sunget 1.tenor i Oslo Gospel Choir i over seks år.
Michelsen etablerte gospelkoret Mosaic Choir and Band. Han var musikalsk leder og dirigent for dette koret  fra oppstarten i 1994 og frem til 1997.   
Han etablerte i 1998 The Gospel Art Group (GAG) som han også er dirigent for. I 2001 ga ensemblet ut CD-en ’Show me your way’ hvor Jan Werner Danielsen var med  som gjestesolist.  
For tiden er Sven Jøran Michelsen leder og dirigent for Drammen International Gospel Choir.  
En av hans kjente melodier er 'OL-floka' fra OL på Lillehammer i 1994.
Biomarkører

Biomarkører er biologiske markører i en organisme som ved kvalitativ eller kvantitativ analyse kan fortelle om organismens fremtidige, nåværende eller tidligere helsetilstand. Begrepet deles gjerne inn i tre typer biomarkører: for eksponering, for helseeffekt og for sårbarhet . Biomarkører brukes jevnlig innen medisin, biologi og miljøovervåking.


== Miljøovervåking ==
Biomarkører brukes til å identifisere og kvantifisere miljøutslipp av organiske miljøgifter, tungmetaller og hormonetterlignende stoffer. 


== Referanser ==